Բեն Հեխտ

**Բեն Հեխտ՝**  (),  ամերիկացի սցենարիստ, ռեժիսոր, պրոդյուսեր, պիեսագիր, լրագրող և վեպագիր։ Երիտասարդ տարիքից հանդես է եկել որպես լրագրող, այնուհետև գրել է 35 գիրք և Ամերիկայում մի շարք սիրված սցենարների և պիեսների հեղինակ է։ Նա ստացել է սցենարային վարկային նշումներ՝ առանձին և համագործակցությամբ, մոտ յոթանասուն ֆիլմի համար, այդ թվում՝ վեց Ակադեմիայի մրցանակի թեկնածություն և երկու հաղթանակ։

1910 թվականին, դպրոցն ավարտելուց հետո, Հեխտը փախավ Չիկագո, որտեղ, իր իսկ խոսքերով «թափառում էր փողոցներում, պոռնկատներում,ակումբներում, ոստիկանության բաժանմունքներում, դատարաններում, թատրոնի բեմերում, բանտերում, բարերում, հոգեբուժարաններում և գրախանութներում»։ 1910-ական և 1920-ական թվականներին Հեխտը դարձավ ճանաչված լրագրող, արտասահմանյան թղթակից և գրական գործիչ։ 1920-ականների վերջերին նրա համահեղինակած, լրագրողական թեմատիկայով պիեսը՝ **«**Առաջին էջը**»**, դարձավ Բրոդվեյի մեծ հաջողություն։
 
Գրական կենսագրության բառարանի Ամերիկացի սցենարիստներ բաժնում նրան բնութագրում են որպես «շարժանկարների պատմության ամենահաջողակ սցենարիստներից մեկը»։ Հեխտը ստացավ առաջին  «Օսկար» մրցանակը «Լավագույն սյուժե» անվանակարգում «Ընդհատակ» (1927) ֆիլմի համար։ Սցենարներից շատերը, որոնց վրա նա աշխատել է, այսօր համարվում են դասական գործեր։ Նա նաև սյուժետային գաղափարներ է ներկայացրել այնպիսի ֆիլմերի համար, ինչպիսին է «Դիլիժանս» (1939)։ Կինոպատմաբան Ռիչարդ Քորլիսը նրան անվանել է «Հոլիվուդի սցենարիստ», մարդ, որը «մարմնավորում էր հենց Հոլիվուդը»։ 1940 թվականին նա գրել և բեմադրել է «Հրեշտակներ Բրոդվեյի վրա» (1940) ֆիլմը, որը առաջադրվել է «Լավագույն սցենար» անվանակարգում։

Հեխտը դարձավ ակտիվ սիոնիստ այն բանից հետո, երբ հանդիպեց Փիթեր Բերգսոնին, որը Երկրորդ համաշխարհային պատերազմի սկզբին ժամանել էր Միացյալ Նահանգներ։ Այն իրադարձություններից մղված, որոնք հետագայում անվանվեցին Հոլոքոստ, Հեխտը 1943 թվականին գրեց հոդվածներ և պիեսներ, այդ թվում՝ «Մենք անմահ ենք» (1943) և «Դրոշը բարձրացավ» (1946)։ Այնուհետև նա 1940-ականների վերջերին և 1950-ականների սկզբներին բազմաթիվ սցենարներ գրեց անանուն՝ իր աշխատանքների նկատմամբ բրիտանական բոյկոտից խուսափելու համար։ Այդ բոյկոտը արձագանք էր Հեխտի ակտիվ աջակցությանը՝ բրիտանական մանդատի Պաղեստինի ուժերի դեմ ուղղված զինված գործողություններին։ Այդ ընթացքում Պաղեստին ուղևորվող սիոնիստական ուժերի մատակարարման նավը կոչվեց «շոգենավ Բեն Հեխտ»։

1954 թվականին Հեխտը հրատարակեց իր բարձր գնահատված ինքնակենսագրությունը՝ **«**Դարի երեխան»։ Ըստ այդ գրքի՝ նա սցենարագրությունը (ի տարբերություն լրագրության) բարձր չէր գնահատում և երբեք ութ շաբաթից ավելի ժամանակ չէր ծախսում մեկ սցենարի վրա։ 1983 թվականին՝ նրա մահից 19 տարի անց, Բեն Հեխտը հետմահու ընդգրկվեց Ամերիկյան թատրոնի փառքի սրահում։

## Վաղ տարիներ
Բեն Հեխտը ծնվել է Նյու Յորք քաղաքում՝ ռուս-հրեական ներգաղթյալների ընտանիքում։ Նրա հայրը՝ Ջոզեֆ Հեխտը, աշխատում էր հագուստի արտադրության ոլորտում, իսկ մայրը՝ Սառան (Սվերնոֆսկի), տնային տնտեսուհի էր։ Զույգը ծագումով Մինսկից էր, և ամուսնացել էր 1892 թվականին:

Ընտանիքը հետագայում տեղափոխվեց Վիսկոնսին նահանգի Ռասին քաղաք, որտեղ Բենը հաճախեց ավագ դպրոց։ Իր բար միցվայի առիթով ծնողները նրան նվիրեցին Շեքսպիրի, Դիքենսի և Տվենի ստեղծագործությունների ամբողջական ժողովածուներից կազմված չորս արկղ գրքեր: Դեռ պատանեկության տարիներին Հեխտը ամառները անցկացնում էր Չիկագոյում՝ հորեղբոր մոտ։ Քանի որ հայրը հաճախ ճանապարհորդում էր աշխատանքի բերումով, նա մեծ ազդեցություն չունեցավ Բենի մանկության վրա, իսկ մայրը զբաղված էր Ռասինի կենտրոնում գտնվող խանութի կառավարմամբ։ Կինոյի պատմաբան Սքոթ Սիգալը նշել է, որ տասը տարեկանում Հեխտը համարվում էր մանկական հանճար և կարծես պատրաստվում էր դառնալ համերգային ջութակահար, սակայն երկու տարի անց արդեն հանդես էր գալիս որպես կրկեսային ակրոբատ:

1910 թվականին Ռասինի ավագ դպրոցը ավարտելուց հետո, Բենը ընդունվեց Վիսկոնսին համալսարան, Մեդիսոնում, սակայն ընդամենը երեք օր սովորելուց հետո, 16 կամ 17 տարեկան հասակում, մեկնեց Չիկագո։ Այնտեղ նա բնակվում էր ազգականների հետ և սկսեց զբաղվել լրագրությամբ։ Նա աշխատանքի ընդունվեց «Չիկագո Դեյլի Ջորնալ» թերթում՝ այն բանից հետո, երբ հրատարակիչ Ջոն Ս. Իսթմանի համար երեկույթի ժամանակ հյուրերին զվարճացնելու նպատակով գրեց բավականին կոպիտ բանաստեղծություն։ Տասնյոթ տարեկանում Հեխտն արդեն լիաժամ լրագրող էր՝ սկզբում «Դեյլի Ջորնալ»-ում, ապա՝ «Չիկագո Դեյլի Նյուս»-ում: Առաջին համաշխարհային պատերազմից հետո Հեխտը ուղարկվեց Բեռլինը լուսաբանելու «Դեյլի Նյուս»-ի համար։ Այդ ընթացքում նա գրեց իր առաջին և ամենահաջող վեպը՝ «Էրիկ Դորն» (1921), որը դարձավ սենսացիոն գրական դեբյուտ և հաստատեց նրան որպես լուրջ գրող։

1969 թվականին նկարահանված «Գեյլի, Գեյլի» ֆիլմը, որի ռեժիսորն էր Նորման Ջուիսոնը, իսկ գլխավոր դերում հանդես էր գալիս Բո Բրիջեսը («Բեն Հարվի» կերպարում), հիմնված էր Հեխտի կյանքի վաղ շրջանի՝ Չիկագոյում լրագրող աշխատելու տարիների վրա։ Ֆիլմը առաջադրվել էր «Օսկար» մրցանակի երեք անվանակարգերում։ Պատմությունը վերցված էր նրա «Դարի երեխան» ինքնակենսագրական գրքից և նրա 1963 թվականին լույս տեսած «Գեյլի, Գեյլի» գրքից։

## Գրական կարիերա
### Լրագրող

1918–1919 թվականներին Բեն Հեխտը ծառայեց որպես ռազմական թղթակից Բեռլինում՝ «Չիկագո Դեյլի Նյուս» թերթի համար։ Ըստ Բարբարա և Սքոթ Սիգելների՝ «Բացի ռազմական թղթակից լինելուց, նա հայտնի էր որպես կոշտ քրեական լրագրող, և միաժամանակ ճանաչում էր ձեռք բերում Չիկագոյի գրական շրջանակներում»։

1921 թվականին Հեխտը «Չիկագո Դեյլի Նյուս»-ում սկսեց հրապարակել իր «Հազար ու մի կեսօր Չիկագոյում» խորագրով սյունակը։ Իր գոյության ընթացքում այն չափազանց ազդեցիկ էր։ Նրա խմբագիրը՝ Հենրի Ջասթին Սմիթը, հետագայում նշել է, որ այդ սյունակը ներկայացնում էր լրագրության մեջ նոր հայեցակարգ։ 

«Չիկագո Դեյլի Նյուս»-ում աշխատելու ընթացքում Բեն Հեխտը լայն ճանաչում ձեռք բերեց 1921 թվականի «Թափառական օտարականի սպանության գործը» հրապարակելով․ այն վերաբերում էր պատերազմի հերոս Կառլ Վանդերերի կնոջ սպանությանը, ինչն ի վերջո հանգեցրեց Վանդերերի դատավարությանը և մահապատժին։ Չիկագոյում նա նաև հանդիպեց և ընկերացավ ամերիկացի բանաստեղծ և վիպասան Մաքսվել Բոդենհայմի հետ, որը հետագայում հայտնի դարձավ որպես Գրինվիչ Վիլիջի բոհեմացիների «թագավոր», և որի հետ դարձավ ողջ կյանքի ընկեր։

«Հազար ու մի կեսօր Չիկագոյում» շարքը ավարտելուց հետո Հեխտը շարունակեց գրել վեպեր, պիեսներ, սցենարներ և հուշագրություններ, սակայն իր համար դրանցից ոչ մեկը չգերազանցեց այն վաղ հաջողությունը, երբ նա կարողացավ գրականության նյութը գտնել քաղաքային կյանքի մեջ։ Հետադարձ հայացք նետելով այդ ժամանակաշրջանին՝ նա գրել է «Ես շրջում էի փողոցներով, հասարակաց տներով, ոստիկանատներով, դատարաններով, թատրոնի բեմերով, բանտերով, սալոններով, աղքատ թաղամասերով, խելագարանոցներով, հրդեհների, սպանությունների, անկարգությունների վայրերով, հանդիսությունների սրահներով և գրախանութներով։ Ես վազում էի քաղաքի բոլոր անկյուններով՝ ինչպես ժամացույցի մեխանիզմի մեջ բզզացող ճանճ, ճաշակում էի ավելին, քան որևէ դիմացկուն փոր կարող էր, սովորեցի չքնել և թաղվեցի պտտվող ժամերի տիկ-տակի մեջ, որոնք մինչ օրս արձագանքում են իմ ներսում»:

### Վիպասան և կարճ պատմվածքների հեղինակ
Բացի Չիկագոյում լրագրող աշխատելուց, Բեն Հեխտը նաև կարճ պատմվածքներ էր հրապարակում գրական ամսագրերում, այդ թվում՝ իր ընկեր Մարգարետ Ս. Անդերսոնի հիմնադրած «Լիթլ Ռիվյու» հանդեսում։ Առաջին համաշխարհային պատերազմից հետո Բեռլինից նրա ռեպորտաժները հեղափոխական շարժումների մասին, այդ փորձից ծնված առաջին վեպը՝ «Էրիկ Դորն» (1921), ինչպես նաև իր «Հազար ու մի կեսօր Չիկագոյում» ամենօրյա սյունակը, հետագայում՝ գրքով հրատարակված զգալիորեն բարձրացրին նրա հեղինակությունը գրական աշխարհում։ 1923 թվականին «Նյուս»-ից հեռանալուց հետո նա հիմնադրեց իր սեփական թերթը՝ «Չիկագո Լիթերարի Թայմս»-ը։

Կենսագիր Էդի Ափլգեյթի խոսքերով՝ «Հեխտը անհագորեն կարդացել է Գոթիեի, Բոդլերի, Մալարմեի և Վեռլենի ստեղծագործությունները և մշակել է մի ոճ, որը արտասովոր և երևակայական էր»։ Փոխաբերությունների, պատկերային լեզվի և վառ արտահայտությունների կիրառումը նրա գրականությունը դարձնում էր առանձնահատուկ։ Հեխտը կրկին ու կրկին ցուցաբերում էր իրադարձությունների տարօրինակ խառնաշփոթը պատկերելու արտասովոր ունակություն՝ այնպիսի վառ և հուզիչ գծերով, ինչպիսին են վիպասանի վրձնահարվածները։

2004 թվականին գրող Սենֆորդ Սթերննլիխտը գրել է. «Բեն Հեխտը քսաներորդ դարի առաջին կեսի ամերիկյան գրականության «չար երեխան» էր։ «Եթե Հեխտը ինչ-որ բանի դեմ մշտապես պայքարում էր, ապա դա գրականության, արվեստի և կինոյի գրաքննությունն էր։ Նա դեմ էր, որ կամ կառավարությունը, կամ մարդիկ, ովքեր իրենց համարում էին «հասարակական բարոյականության պահապաններ», սահմանափակեն կամ արգելեն ստեղծագործությունները։» Նա ավելացնում է. «Չնայած նա երբեք քոլեջ չի հաճախել, Հեխտը դարձել է հաջողակ վիպասան, դրամատուրգ, լրագրող և սցենարիստ։ Նրա աստղն այժմ մարել է հորիզոնի տակ, բայց իր կենդանության օրոք Հեխտը դարձել է ամերիկյան գրականության և զվարճանքի ամենահայտնի դեմքերից մեկը»:

Ժամանակի ընթացքում Հեխտը մտերմացավ և համագործակցեց գրողների՝ Շերվուդ Անդերսոնի, Թեոդոր Դրայզերի, Մաքսվել Բոդենհայմի, Կարլ Սենդբերգի և Պասկալ Կովիչիի հետ։ Նա անձամբ ճանաչում էր Մարգարետ Անդերսոնին և գրում էր նրա «Լիթլ Ռիվյու» հանդեսում, ինչպես նաև «Սմարթ Սեթ»-ում՝ մասնակցելով Չիկագոյի «գրական վերածննդի» շարժմանը։

;*Դարի երեխան*
1954 թվականին Հեխտը հրատարակեց իր ինքնակենսագրությունը՝ *«Դարի երեխան»*, որը, ըստ գրականագետ Ռոբերտ Շմուլի, «այնքան լայն քննադատական ​​​​գովասանքի արժանացավ, որ նրա գրական հեղինակությունը զգալիորեն բարելավվեց կյանքի վերջին տասնամյակում, Հեխտի ավելի քան վեց հարյուր էջանոց վառ և անկեղծ հուշագրությունը նրան վերադարձրեց լուրջ և նշանակալի ամերիկացի գրողի կարգավիճակին»: Վիպասան Սոլ Բելլոուն գրախոսություն է գրել գրքի մասին Նյու Յորք Թայմսի համար. «Նրա վարվելակերպը միշտ չէ, որ հաճելի է, բայց լավ վարվելակերպը միշտ չէ, որ հետաքրքիր ինքնակենսագրություններ է ստեղծում, և այս ինքնակենսագրությունն ունի իր չափազանց հետաքրքիր լինելու արժանիքը։ Եթե նա երբեմն խորամանկ է, ապա նա նաև անկախ է, անկեղծ և ինքնատիպ: Այսօր սոցիալական խնդիրների մասին գրող կատվիկների շարքում նա մռնչում է ինչպես առյուծ»։ 2011 թվականին Ռիչարդ Քորլիսը հայտարարեց, որ Թայմի խմբագրական խորհուրդը Հեխտի ինքնակենսագրությունը ներառել է Թայմի 100 լավագույն ոչ գեղարվեստական ​​​​գրքերի ցանկում (1923 թվականին ամսագրի հիմնադրումից ի վեր հրատարակված գրքերի)։

«Նյու Յորքեր» կինոքննադատ Դեյվիդ Դենբին սկսում է Հեխտի սցենարի քննարկումը՝ պատմելով նրա ինքնակենսագրականից մի երկար պատմություն։ Այնուհետև նա հարցնում է. «Այս մանրամասներից քանի՞սն են ճշմարիտ։ Անհնար է ասել, բայց ճշմարտությունը, այս դեպքում, այդքան էլ կարևոր չէ։ 1973 թվականին, Նորման Մեյլերը նշել է «Հեխտը միշտ չէ, որ ճշմարտությունն էր ասում, եթե մի փոքր հորինվածքը կարող էր նրա արձակին կյանք ու գույն տալ, նա դա կընտրեր»։ Դենբին սա անվանում է Հեխտի «հորինված անեկդոտ ստեղծելու շնորհ»։ Հոդվածի վերջում Դենբին կրկին անդրադառնում է *«Դարի երեխան»* գրքին՝ այն անվանելով «դարաշրջանի պատկերումների, կենսունակ անեկդոտների և կասկածելի փիլիսոփայության հսկայական ժողովածու»։

;Մերիլին Մոնրոյի կենսագրությունը՝ որպես գրպանային գրող
Բացի վեպերի և պատմվածքների վրա աշխատելուց, նա նաև գրքերի հեղինակ է, այդ թվում՝ Մերիլին Մոնրոյի «Իմ պատմությունը» ինքնակենսագրականի։ «Կուպեր Սքվեր Փրես»-ի կողմից 2000 թվականին վերահրատարակված «Մերիլին Մոնրոյի «Իմ պատմությունը» հուշագրությունը պաշտոնապես Հեխտին նշել է, որպես հեղինակ՝ դրանով ավարտելով գրեթե հիսուն տարի տևած այն շրջանը, որի ընթացքում Հեխտի դերը հերքվում էր։ Սակայն ինքը՝ Հեխտը, շարունակել է հրապարակայնորեն հերքել այդ փաստը։

Ըստ Մոնրոյի կենսագիր Սառա Չըրչվելի՝ Մոնրոյին «համոզել էին օգտվել իր նոր ձեռք բերած հանրաճանաչությունից և սկսել ինքնակենսագրություն գրել։ Այն ստեղծվել էր լրագրող և սցենարիստ Բեն Հեխտի հետ համագործակցության արդյունքում, ով վարձվել էր որպես գրպանային հեղինակ»։ Չըրչվելը հավելում է, որ նրա պատմության մեջ փաստերը խիստ ընտրված էին։ «Հեխտը հարցազրույցների ժամանակ իր խմբագրին հայտնել է, որ երբեմն վստահ է եղել, որ Մերիլինը հորինում է։ Նա բացատրել է «Երբ ասում եմ ստել, նկատի ունեմ, որ նա ճշմարտությունը չի ասում։ Ես այնքան էլ չեմ կարծում, որ նա փորձում է ինձ խաբել, ավելի շատ կարծում եմ, որ նա պարզապես երևակայող է։

### Թատերագիր
1914 թվականին, սկսելով մեկ գործողությունով ներկայացումներից,  Հեխտը սկսեց գրել պիեսներ։ Նրա առաջին լիամետրաժ պիեսը «Եսասեր»-ն էր, որը բեմադրվել է Նյու Յորքում 1922 թվականին: Չիկագոյում ապրելու ընթացքում նա հանդիպեց իր գործընկեր լրագրող Չարլզ ՄակԱրթուրին, և նրանք միասին տեղափոխվեցին Նյու Յորք՝ աշխատելու իրենց Չիկագոյում հանցագործություններ լուսաբանող լրագրողի թեմայով պիեսի վրա՝ «Առաջին էջը»։ Սկսած 1928 թվականի օգոստոսից, այն լայնորեն ընդունվեց և հաջողությամբ ցուցադրվեց Բրոդվեյում՝ 281 ներկայացումներով։ 1931 թվականին այն վերածվեց հաջողակ ֆիլմի, որը առաջադրվեց երեք «Օսկար»-ի։

### Սցենարիստ

Կինոյի պատմաբան Ռիչարդ Քորլիսը գրում է. «Բեն Հեխտը Հոլիվուդյան սցենարիստ էր, և կարելի է ասել առանց չափազանցության, որ Հեխտը մարմնավորում է հենց Հոլիվուդը»։ Կինոքննադատ Պոլին Քեյլը գրում է. «Հեխտն ու Ժյուլ Ֆուրթմանը միասին գրել են ամերիկյան լավագույն հնչուն ֆիլմերի մեծ մասը»։ Էդի Մյուլլերը նշել է, որ «Բեն Հեխտի մատնահետքերը գտնվում են Հոլիվուդի լավագույն ֆիլմերից մի քանիսի վրա, այդ թվում՝ ֆիլմ նուար դառնալու վաղ նախատիպերի վրա»: Նրա կինոկարիերան կարելի է բնութագրել մոտ քսան հեղինակային սցենարներով, որոնք նա գրել է Հոուքսի, Հիչքոքի, Հեթուեյի, Լյուբիչի, Ուելմանի, Ստեռնբերգի և իր համար։ Դրանցից շատերը նա գրել է իր երկու մշտական ​​​​համագործակիցների՝ Չարլզ ՄակԱրթուրի և Չարլզ Լեդերերի հետ միասին։

1926 թվականին, երբ նա ապրում էր Նյու Յորքում, նա հեռագիր ստացավ սցենարիստ ընկեր Հերման Ջ. Մանկևիչից, որը վերջերս էր տեղափոխվել Լոս Անջելես. «Կհամաձայնվե՞ք շաբաթական երեք հարյուր դոլար աշխատել Փարամաունթ Փիքչըրսում։ Բոլոր ծախսերը վճարված են։ Երեք հարյուր դոլարը չնչին է։ Միլիոններ պետք է հավաքվեն այստեղից, և ձեր միակ մրցակիցը հիմարներն են», - գրված էր այնտեղ։ «Թույլ մի տվեք, որ այս լուրը տարածվի»։ Որպես գրող, որին անհրաժեշտ էր գումար, նա մեկնեց Հոլիվուդ, ինչպես առաջարկել էր Մանկևիչը։ «Առաջին էջը» ֆիլմում, երբ շերիֆը հարցնում է, թե ով է դույլը նետել պատուհանից, Ուոլտեր Քետլեթի կերպարը պատասխանում է. «Դատավոր Մանկևիչն է նետել այն», որը նշան էր ուղղված Հեխտի ընկերոջը։

;Աշխատանք Հոլիվուդում
Նա ժամանեց Լոս Անջելես և սկսեց իր կարիերան հնչյունային կինոյի դարաշրջանի սկզբում՝ 1927 թվականին գրելով Ջոզեֆ ֆոն Շտեռնբերգի «Ընդհատակ» գանգստերական ֆիլմի պատմությունը։ Այդ առաջին սցենարի և պատմության համար նա արժանացավ «Օսկար» մրցանակի՝ որպես լավագույն օրիգինալ սցենար Հոլիվուդի առաջին «Օսկար» մրցանակաբաշխության ժամանակ: Շուտով նա դարձավ «Հոլիվուդի ամենաարդյունավետ և ամենաբարձր վարձատրվող սցենարիստը»:

Ֆիլմերի պատմաբան Քերոլ Իստոնը գրում է, որ Հեխտը ամեն տարի Հոլիվուդում անցկացնում էր երկուսից մինչև տասներկու շաբաթ, «այդ ընթացքում նա բավական գումար էր վաստակում (առավելագույնը՝ 100,000 դոլար մեկ ամսում, երկու սցենարի համար), որպեսզի տարվա մնացած մասն անցկացներ Նյու Յորքում և զբաղվեր այն գործերով, որոնք ինքը համարում էր լուրջ գործեր»։ Այնուամենայնիվ, իր կարիերայի հետագա տարիներին, «նա գրող էր, ով կարծում էր, որ իր տաղանդը կորել էր Հոլիվուդի և իրեն այդքան շատ փող տալու սարսափելի սովորության մեջ»։ Նա գրել է, որ «ֆիլմերի ստեղծման ձևի և դրանց անհետացման եղանակի մեջ ինչ-որ բան կա, որը ձեզ ստիպում է մտածել, որ դուք խորհրդավոր կերպով վատնում եք ձեր ժամանակը և չեք օգտագործում ձեր իրական տաղանդները»։

Այնուամենայնիվ, նրա եկամուտը նույնքան պայմանավորված էր հեղինակի հմտություններով, որքան թերթերում իր վաղ աշխատանքներով։ Ինչպես գրել են կինոպատմաբաններ Մաստն ու Քավինը. «Թերթերի լրագրողները հաճախ նման էին գանգստերների, որոնք պատահաբար հայտնվել էին գրամեքենայի հետևում, այլ ոչ թե ավտոմատի» նրանք խոսում ու վարվում էին նույնքան կոպիտ, որքան այն հանցագործները, որոնց մասին նրանք գրում էին։ Պատահական չէ, որ Բեն Հեխտը՝ արագ, սուր և գունեղ կոպիտ խոսքի ամենամեծ սցենարիստը, ինչպես նաև նշանավոր կատակերգական դրամատուրգը, գրել է գանգստերական ֆիլմեր, բանտային ֆիլմեր և թերթերի մասին ֆիլմեր»։

Հեխտը դարձավ Հոլիվուդի ամենաարդյունավետ սցենարիստներից մեկը, որը կարողացավ ամբողջական սցենար գրել երկուսից ութ շաբաթվա ընթացքում: Սեմյուել Գոլդուինի կենսագիր Քերոլ Իսթոնի խոսքերով՝ Հեխտը, 1931 թվականին իր սցենարիստ գործընկեր Չարլզ ՄակԱրթուրի հետ ավարտեց «Պիղծ այգին» տասներկու ժամում»: Հետագայում Հեխտը գովասանքի նամակ ստացավ պրոդյուսեր Արթուր Հորնբլոու կրտսերից.

Այն նկարահանվեց ճիշտ այնպես, ինչպես գրված էր, և դարձավ «ստուդիայի երբևէ ստեղծած ամենամեծ, բայց միաժամանակ ամենածիծաղելի ձախողումներից մեկը»:

;Գրաքննություն, շահույթ և արվեստ
Չնայած իր ֆինանսական հաջողություններին, Հեխտը այնուամենայնիվ շատ կապված չէր Հոլիվուդի հետ։ Կինոպատմաբան Գրեգորի Բլեքի խոսքերով՝ «նա իր կինոաշխատանքը լուրջ արվեստ չէր համարում, դա ավելի շատ իր բանկային հաշիվը համալրելու միջոց էր։ Երբ իր աշխատանքն ավարտում էր, նա վերադառնում էր Նյու Յորք»։

Սրա պատճառներից առնվազն մեկը ոլորտի գրաքննության համակարգն էր։ Բլեքը գրում է. «Ինչպես Մանկևիչը, Սելզնիկը և Հեխտը շատ լավ գիտեին, ֆիլմերի ձախողման պատճառներից մեկը այն էր, որ կինոն անկեղծ ու բաց կերպով չէր ներկայացնում կյանքը։ Դրա մեծ մասը պայմանավորված էր արդյունաբերության վրա դրված խիստ գրաքննությամբ, որը վերահսկում էր նաև ֆիլմերի բովանդակությունը ստուդիական արտադրության «ոսկե դարաշրջանում»։ Քանի որ ֆիլմերի արտադրության և տարածման ծախսերը շատ բարձր էին, ստուդիաների հիմնական «նպատակը շահույթն էր, այլ ոչ թե արվեստը և վախենալով կորցնել իրենց լսարանի որևէ հատված, ստուդիաները կամ զգուշորեն խուսափում էին վիճահարույց թեմաներից, կամ դրանք ներկայացնում էին այնպես, որ խուսափում էին ավելի լուրջ խնդիրներից», այդպիսով ստեղծելով միայն «անվնաս զվարճանք»։

Պատմաբան Դեյվիդ Թոմսոնի խոսքերով՝«իրենց սեփական պատկերացմամբ Հերման Մանկևիչը և Բեն Հեխտը մահացան մռայլ և հիասթափված։ Նրանցից ոչ մեկը չէր գրել այն մեծ գրքերը, որոնք կարծում էին, թե կարող էին գրել»։

;Հովարդ Հոուքսի հետ
Ռեժիսոր Հովարդ Հոուքսի հետ հարցազրույցում, որի հետ Հեխտը աշխատել է բազմաթիվ ֆիլմերի վրա, Սքոթ Բրեյվոլդը դուրս հանեց մեկնաբանություններ նրանց հաճախակի աշխատանքի վերաբերյալ.

;Դեյվիդ Օ. Սելզնիկի հետ
Կինոյի պատմաբան Վիրջինիա Վեքսմանի խոսքով՝

«Ոչինչ սուրբ չէ», հավանաբար, «Քերոլ Լոմբարդի բոլոր ֆիլմերից ամենահայտնին է՝ «Իմ ամուսին՝ Գոդֆրին» ֆիլմից հետո», - գրել է կինոպատմաբան Ջեյմս Հարվին։ Այն իր ժամանակի հանդիսատեսին տպավորեց իր ակնհայտ հավակնությամբ և Սելզնիկը, որոշելով ստեղծել բոլոր խենթ կատակերգություններից ամենադասականը, դիմեց Լոմբարդին՝ որպես անհրաժեշտություն, բայց նաև Բեն Հեխթին՝ ով հատկապես կատակերգությունների համար շատ պահանջված էր այդ ժամանակ։ Ֆիլմն առաջին խենթ կատակերգությունն էր, որն ակնհայտորեն հավակնում էր ավելի լայն երգիծական իմաստների, սուր դիտարկումներ էր անում ամերիկյան կյանքի և հասարակության մասին։

Պրոդյուսեր Դեյվիդ Օ. Սելզնիկի նախկին կնոջ՝ Իրեն Սելզնիկի հետ հարցազրույցում նա խոսել է այդ ժամանակի մյուս առաջատար սցենարիստների մասին

;Էռնստ Լյուբիչի հետ
Ջեյմս Հարվիի խոսքերով՝ Էռնստ Լուբիչը իրեն անհարմար էր զգում այն ստեղծագործական միջավայրում, որտեղ աշխատում էր Քոարդը։

### Գրական ոճեր
Համաձայն Սիգելի՝ «Թվայնացման դարաշրջանը Հեխտի նման գրողներին դարձնում էր առաջնային, քանի որ նրանք կարող էին գրել երկխոսություններ՝ սովորական մարդու տարօրինակ, յուրահատուկ ոճով։ Հեխտը, մասնավորապես, հրաշալի էր խոսում ժարգոնով, և նա իր ֆիլմերը համեմում էր փողոցային ժարգոնով։ Նա նաև ուներ կենսուրախ հումորի զգացում և անսպասելի ունակություն՝ նույնիսկ ամենաանհավանական պատմությունները դարձնել հավատալի, արագ ընթացող սցենարներով»։ Ինչպես շատ տարի առաջ գրել է նրա ընկեր Բադ Շուլբերգը․ «Հեխտը իր կարիերայի գագաթնակետին գտնվող գրողի մարմնացումն էր, իր աշխարհի գագաթնակետին, նա չէր տանջվում իր կարողությունների վրա կասկածելով, ինչպես ասում էին մեծ գրողների մասին այլ ամեն բառով և ամեն շարժումով ցույց էր տալիս այն բնական հաճույքը, որը ստանում էր լավ գրելուց»։

«Ֆիլմերը, հիշում էր Հեխտը,- հազվադեպ էին գրվում։ 1927-ին դրանք աղմուկով ստեղծվում էին սալուններում, հասարակաց տներում ու ամբողջ գիշեր տևող պոկեր խաղերի ժամանակ անցկացվող խորհրդակցություններում։ Ֆիլմերի նկարահանման հրապարակները թնդում էին վեճերից ու երգեհոնի երաժշտությունից»։

Առավել հայտնի էր երկու կոնկրետ ու հակադիր ժանրերի ֆիլմերով՝ քրեական թրիլերներով և էքսցենտրիկ կատակերգություններով։ Քրեական թրիլերների շարքում Հեխտը հեղինակ է այնպիսի ֆիլմերի, ինչպիսիք են «Պիղծ գիշերը» (1929), դասական «Սպիով դեմքը» (1932) և Հիչքոքի «Տխրահռչակը»։ Նրա կատակերգությունների շարքում էին «Առաջին էջը», որը հանգեցրեց բազմաթիվ վերանկարահանումների, Նոել Քաուարդի «Նախագիծ կյանքի համար» (1933), «Քսաներորդ դարը», «Ոչինչ սուրբ չէ» և Հովարդ Հոուքսի «Կապիկություններ» (1952):

Կինոյի պատմաբան Ռիչարդ Քորլիսը գրել է. «Հենց նրա կտրուկ, խելահեղ, սենսացիոն արձակն ու երկխոսությունների ոճն է, որ նրա աշխատանքը բարձրացնում է տասնյակ այլ լրագրողների աշխատանքից, ովքեր հոսում էին դեպի արևմուտք՝ լուսաբանելու և շահագործելու Հոլիվուդի ամենամեծ «պատմությունը»՝ խոսակցական հեռուստատեսության հեղափոխությունը»։

### Նշանավոր սցենարներ
;Ընդհատակ (1927)
*[[Ընդհատակ (ֆիլմ, 1927)|«Ընդհատակը»]]* քաղաքական ազդեցություն ունեցող խուլիգանի պատմություն էր. այն հիմնված էր Չիկագոյի իրական գանգստերի վրա, ում Հեխտն անձամբ ճանաչում էր։ «Ֆիլմը սկիզբ դրեց գանգստերական ֆիլմերի ժանրին, որը ժողովրդականություն ձեռք բերեց 1930-ականների սկզբին»*[[Սպիով դեմքը (ֆիլմ, 1932)|«Սպիով դեմքը»]]* «Հոլիվուդի առաջին գանգստերական մոլուցքի ալֆան և օմեգան» էին։ Այնտեղ նա «հաջողվում է և՛ շնորհավորել լրագրությունը դրա կարևորության համար, և՛ քննադատել այն խարդախության համար՝ ընդգծելով թերթերի մեղսակցությունը ստորգետնյա աշխարհի կերպարը խթանելու գործում»։

 

Հեխտը հայտնի էր նրանով, որ բախվում էր պրոդյուսերների և ռեժիսորների հետ, երբ չէր բավարարվում նրանց կողմից իր սցենարների օգտագործման ձևով: Այս ֆիլմի համար մի պահ նա պահանջեց, որ ֆիլմի ռեժիսոր Ջոզեֆ ֆոն Շտեռնբերգը հեռացնի իր անունը վերջնական տիտրերից, քանի որ Շտեռնբերգը միակողմանիորեն փոխել էր մի տեսարան: Սակայն հետագայում նա զիջեց և ստանձնեց ֆիլմի սյուժեի հեղինակությունը, որը մրցանակաբաշխության առաջին տարում արժանացավ «Օսկար» մրցանակի՝ «Լավագույն օրիգինալ սցենար» անվանակարգում:

;«*Առաջին էջը» (1931)*
Մի շարք ֆիլմերի համար բնօրինակ պատմությունների ստեղծմանը նպաստելուց հետո, նա անվարկանիշ աշխատել է իր 1928 թվականի «Առաջին էջը» պիեսի առաջին կինոտարբերակի վրա։ 1931 թվականին, այն բեմադրվել է Հովարդ Հյուզի կողմից, իսկ ռեժիսորությունը՝ Լյուիս Մայլսթոունի կողմից։ Ջեյմս Հարվին գրում է,

Բնօրինակ պիեսի մասին թատերական պրոդյուսեր և գրող Ջեդ Հարիսը գրում է.

Էդի Մյուլլերը նկատել է, որ «Հեխտի և ՄաքԱրթուրի անպարկեշտ երկխոսությունը անմիջապես ստեղծեց ամերիկյան նոր նախատիպ՝ արագախոս, հարբեցող լրագրող, ով ցանկացած բան կանի սենսացիայի համար»։

;«*Սպիով դեմքը»* (1932)
«Ընդհատակ» ֆիլմով, գանգստերական ֆիլմերի սկիզբը դնելուց հետո՝ նրա հաջորդ ֆիլմը դարձավ այդ ժանրի լավագույն ֆիլմերից մեկը։ Ֆիլմի ռեժիսորն էր Հովարդ Հոուքսը, «Հեխթը՝ բառերի վարպետը, Հոքսը՝ ինժեները», և Հոուքսը դարձավ «այն քիչ ռեժիսորներից մեկը, որոնց հետ Հեխտը հաճույքով էր աշխատում»։ Ֆիլմում գլխավոր դերում հանդես էր գալիս Պոլ Մունին՝ խաղալով Ալ Կապոնեյի նման գանգստերի կերպար։ «Սպիով դեմքը»-ի գրեթե խեղդող կենսունակությունը լավագույն տաբլոիդային արձակի կինեմատոգրաֆիական մարմնավորումն է։

«Սպիով դեմքը» գրելու պատմությունը ներկայացնում է Հեխտի այդ օրերի գրելաոճը: Կինոյի պատմաբան Մաքս Ուիլկը հարցազրույց է վերցրել անկախ գրական գործակալ Լեյլանդ Հեյվարդից, ով 1931 թվականին կարողացել է համոզել Հեխտին, որ Տեխասում Հովարդ Հյուզ անունով մի երիտասարդ նավթային մագնատ ցանկանում է, որ նա գրի իր առաջին գրքի սցենարը: Հեյվարդը գրել է այդ ժամանակաշրջանի մասին.

;*Քսաներերդ դար* (1934)
Իր հաջորդ՝ «Քսաներորդ դար» ֆիլմի համար նա սցենարը գրել է Չարլզ ՄակԱրթուրի հետ համատեղ՝ որպես նրանց 1932 թվականի բնօրինակ պիեսի էկրանավորում: Այն բեմադրել է Հովարդ Հոուքսը, իսկ գլխավոր դերերում՝ Ջոն Բերիմորն ու Քերոլ Լոմբարդն են: Այն կատակերգություն է Բրոդվեյի մի պրոդյուսերի մասին, որը կորցնում էր իր գլխավոր դերակատարուհուն՝ հօգուտ գայթակղիչ Հոլիվուդյան կինոարդյունաբերության, և փորձում է անել ամեն ինչ նրան վերադարձնելու համար:

Սա «արագ տեմպով, սրամիտ ֆիլմ է, որը պարունակում է այն արագահերթ երկխոսությունները, որոնցով Հեխտը հայտնի դարձավ։ Այն 1930-ականների առաջին և լավագույն սկանդալային կատակերգություններից մեկն է։

;*Կեցցե Վիլյան!* (1934)
Ֆիլմը պատմում էր մեքսիկացի ապստամբ Պանչո Վիլյայի մասին, որը, հոր մահվան համար վրեժ լուծելով և սպանելով մի վերակացուի, փախչում է լեռները։Ֆիլմի ռեժիսորն էր Հովարդ Հոուքսը, իսկ գլխավոր դերում՝ Ուոլես Բիրին։ Թեպետ ֆիլմը պատմական փաստերից որոշ շեղումներ ուներ, այն մեծ հաջողություն ունեցավ, և Հեխտը իր սցենարի համար արժանացավ «Օսկար» մրցանակի։

Ֆիլմի պրոդյուսեր Դեյվիդ Օ. Սելզնիկի՝ ստուդիայի ղեկավար Լուի Բ. Մայերին ուղղված նամակում Սելզնիկը քննարկել է սցենարի վերաշարադրման անհրաժեշտությունը։

;*Բարբարոսական ափը* (1935)
*Բարբարոսական ափը* նույնպես նկարահանել է Հովարդ Հոքսը, իսկ գլխավոր դերերում հանդես էին գալիս Միրիամ Հոփքինսը և Էդվարդ Ջ. Ռոբինսոնը։ Ֆիլմի գործողությունները տեղի են ունենում տասնիններորդ դարի վերջի Սան Ֆրանցիսկոյում, որտեղ Հոփքինսը մարմնավորում է պարասրահի մի աղջկա կերպար, որը հակադրվում է Ռոբինսոնին քաղաքը վերահսկող տղամարդու կերպարին»։

;Չարագործը (1935)
Հեխտն ու Մակարթուրը լքեցին Հոլիվուդը և վերադարձան Նյու Յորք, որտեղ նրանք գրեցին, պրոդյուսերավորեցին և համառեժիսորեցին «Չարագործը» ֆիլմը, որը նշանավորեց Նոել Քաուարդի ամերիկյան կինոդեբյուտը: Մոլնարի «Լիլիոմ» ֆիլմը հիշեցնող ֆիլմը արժանացավ «Օսկար» մրցանակի՝ որպես լավագույն օրիգինալ պատմություն:

;*Ոչինչ սուրբ չէ* (1938)
«*Ոչինչ սուրբ չէ»* ֆիլմը դարձավ Հեխտի առաջին նախագիծը այն բանից հետո, երբ նա և Չարլզ ՄաքԱրթուրը փակեցին իրենց ձախողված կինոընկերությունը, որը հիմնել էին 1934 թվականին։ Ֆիլմը ստեղծվել էր նրա «Հեյզել Ֆլագ» պիեսի հիման վրա և գլխավոր դերում ներկայացնում էր Քերոլ Լոմբարդին՝ փոքրիկ քաղաքից մի աղջկա կերպարում, որի մոտ ախտորոշվում է ճառագայթային հիվանդություն։ «Մի լրագրող նրա պատմությունը դարձնում է իր թերթի համար մեծ թեմա»։ Պատմությունը «թույլ տվեց Հեխտին աշխատել իր սիրելի թեմաներից մեկի՝ կեղծավորության հետ (հատկապես լրագրողների շրջանում). նա վերցրեց ստի, անկման և անբարոյականության թեմաները և դրանք վերածեց բարդ, խենթ կատակերգության»։

;*Գունգա Դին* (1939)
*Գունգա Դինը* համահեղինակվել է Չարլզ ՄակԱրթուրի հետ և դարձել է «Հոլիվուդի մեծագույն մարտաֆիլմերից մեկը»։ Սցենարը հիմնված է Ռեդյարդ Քիփլինգի բանաստեղծության վրա, ռեժիսորը Ջորջ Սթիվենսն է, իսկ գլխավոր դերերում՝ Քերի Գրանտը և Դուգլաս Ֆերբենքս կրտսերը։ 1999 թվականին ֆիլմը ԱՄՆ Կոնգրեսի գրադարանի կողմից համարվել է «մշակութային նշանակություն ունեցող»։
;*Մոլեգին հողմերի դարավանդ* (1939)
1939 թվականին «Քամուց քշվածները» ֆիլմի վրա անվարկանիշ աշխատելուց հետո, նա համահեղինակեց (Չարլզ ՄակԱրթուրի հետ) Էմիլի Բրոնտեի «Մոլեգին հողմերի դարավանդ» վեպի էկրանավորումը։ Չնայած սցենարը ընդհատվեց պատմության կեսից, քանի որ այն համարվեց չափազանց երկար, այն առաջադրվեց «Օսկար» մրցանակի։

;*Հրաշալի աշխարհ է* (1939)
Ֆիլմի պատմաբան Ջեյմս Հարվին նշում է, որ որոշ առումներով «Հրաշալի աշխարհ է» ֆիլմը նույնիսկ ավելի կատարելագործված է՝ որպես կատակերգական հակադրություն այն վստահ ու կենսախինդ աշխատանքին, որը Վան Դայքը ստեղծել էր «Սան Ֆրանցիսկո» (1936) ֆիլմում։ «Սցենարը գրել է արագ աշխատանքի իր վարպետությամբ հայտնի Բեն Հեխտը (Հեխտի և Հերման Մանկևիչի պատմության հիման վրա), այն հիշեցնում է իր «Առաջին էջը» ֆիլմին բնորոշ ոճը՝ «Դա տեղի է ունեցել մի անգամ գիշերը» և «Երեխա դաստիարակել» ֆիլմերի ազդեցություններով, ինչպես նաև արդեն իսկ նշմարվող ակնարկներով 1940-ականների մասնավոր դետեկտիվի ֆիլմերի մասին»։

;*Հրեշտակները Բրոդվեյի վրա* (1940)
*«Հրեշտակները Բրոդվեյի վրա»* ֆիլմը նրա կողմից նկարահանված, պրոդյուսերավորված և սկզբնապես կինոյի համար գրված ընդամենը երկու ֆիլմերից մեկն էր, մյուսը՝ *«Վարդի ուրվականը» (1946)* *էր: «Հրեշտակները Բրոդվեյի վրա»* ֆիլմը համարվում էր «նրա ամենաանձնական աշխատանքներից մեկը»։ Գլխավոր դերերում նկարահանվել են Դուգլաս Ֆերբենքս կրտսերը և Ռիտա Հեյուորթը, և այն առաջադրվել է «Օսկար» մրցանակի: «Երկխոսություններն ու սցենարի նկարագրական հատվածները լի են Հեխթի առանձնահատուկ համեմատություններով, որոնք տպավորիչ են տպագրության մեջ, բայց երբ արտասանվում են, ծանր են թվում։ Հեխթը անսպառ հմտությամբ պատմող էր․ նրա վեպերում ու հուշերում խոսքի հստակությունը գերակշռում է»։

Սցենարում նա փորձարկում էր «կյանքի արտացոլումները, ասես մի ոգի թափառում է անձրևի տակ»։ Մայթերի, կամուրջների, ապակու և նեոնային ցուցանակների այս արտացոլումները դարձնում են ֆիլմը 1940-ականների նուար ֆիլմերի տեսողական նախատիպ։

;Ալֆրեդ Հիչքոկի  «Կախարդվածը» (1945) և «Տխրահռչակը» (1946)
Ալֆրեդ Հիչքոկի համար նա գրել է նրա լավագույն մի քանի հոգեբանական դրամաները և ստացել իր վերջին «Օսկար»-ի առաջադրումը՝ «Տխրահռչակը» ֆիլմի համար։ Նա նաև անվարկանիշ աշխատել է Հիչքոքի հաջորդ երկու ֆիլմերի՝ «Պարադինի գործը» (1947) և «Պարան» (1948) վրա: «Կախարդվածը», որը Հիչքոքի հետ առաջին համագործակցությունն է, նշանավոր է նրանով, որ այն առաջին հոլիվուդյան ֆիլմերից մեկն է, որը լրջորեն անդրադարձել է հոգեվերլուծության թեմային։

;*Կապիկություններ* (1952)
1947 թվականին նա համագործակցեց Չարլզ Լեդերերի հետ և համահեղինակեց երեք ֆիլմ՝ «Իր ամուսնու սիրավեպերը», «Մահվան համբույրը» և «Վարդագույն ձիուն հեծնելը»։ 1950 թվականին նա համահեղինակեց «Էակը» ֆիլմը՝ առանց հեղինակային իրավունքի վկայականի։ Նրանք կրկին համագործակցեցին՝ 1952 թվականի «Կապիկությունները» կատակերգությունը գրելու համար, որը դարձավ Հեխտի վերջին իրական հաջողությունը որպես սցենարիստ։

#### Անվարկանիշ ֆիլմեր
Ավելի հայտնի ֆիլմեր, որոնց ստեղծմանը նա մասնակցել է առանց հիշատակվելու` «Քամուց քշվածները», «Խանութը անկյունում», «Անծանոթ թղթակիցը», «Նրա աջ ձեռքը» (նրա «Առաջին էջ» պիեսի երկրորդ կինոտարբերակը), «Եվ ծագում է արևը», «Ապստամբություն Բաունտիի վրա», «Կազինո Ռոյալ» (1967) և «Երկրի վրա ամենամեծ շոուն»։  Ըստ Էդվարդ Ուայթի՝ Բեն Հեխտի կողմից վերջին պահին արված սցենարի վերաշարադրումը *[[Քամուց քշվածները (ֆիլմ)|«Քամուց քշվածները»]]* ֆիլմի համար (Հեխտը երբեք չէր կարդացել վեպը) հավանաբար փրկեց ֆիլմը տոմսարկղային ձախողումից։ Սա նաև ուժեղացրեց Հեխտի «Հոլիվուդի Շեքսպիր» մականունը, թեև հենց ինքը՝ Հեխտը, դա համարում էր օրինակ այն բանի, թե իրականում որքան վատը կարող են լինել Հոլիվուդի ֆիլմերը։

Հաճախ Բեն Հեխտի մասնակցության միակ ապացույցը որևէ ֆիլմի սցենարի ստեղծմանը եղել են նամակները։

Ստորև բերված են Էռնեստ Հեմինգուեյի վեպի հիման վրա ստեղծված *«Եվ ծագում է արևը»* վեպի վերաբերյալ նամակների հատվածներ։

:Դեյվիդ Օ. Սելզնիկի նամակը Հեխտին, 1956 թվականի դեկտեմբերի 19-ին
 

:Սելզնիկի նամակը Ջոն Հյուսթոնին, 1957 թվականի ապրիլի 3-ին։

Հետևյալ նամակում քննարկվում է «Ջենիի դիմանկարը» (1948)։
:Սելզնիկի նամակը Հեխտին, 1948 թվականի նոյեմբերի 24։

;*Քամուց քշվածները* (1939)
Սցենարի հեղինակ Սիդնի Հովարդի համար կինոպատմաբան Ջոան Յեքը գրում է.

Պրոդյուսեր Դեյվիդ Օ. Սելզնիկը փոխարինեց ֆիլմի ռեժիսորին նկարահանումների սկսվելուց երեք շաբաթ անց, ապա վերաշարադրեց սցենարը։ Նա դիմեց ռեժիսոր Վիկտոր Ֆլեմինգին, որն այդ ժամանակ նկարահանում էր «Օզի կախարդը»։ Ֆլեմինգը դժգոհ էր սցենարից, ուստի Սելզնիկը հրավիրեց հայտնի գրող Բեն Հեխթին՝ հինգ օրվա ընթացքում վերաշարադրելու ամբողջ սցենարը։

Հեխտին իր ներդրման համար մրցանակ չտրվեց, իսկ Սիդնի Հովարդը ստացավ «Օսկար» մրցանակ՝ լավագույն սցենարի համար։

1939 թվականի հոկտեմբերի 19-ին Սելզնիկի՝ կինոմոնտաժող Օ'Շիային ուղղված նամակում, Սելզնիկը քննարկում է, թե ինչպես պետք է գրվեն սցենարի հեղինակային իրավունքները՝ հաշվի առնելով, որ Սիդնի Հովարդը մահացել էր մի քանի ամիս առաջ Մասաչուսեթսի իր տանը տեղի ունեցած գյուղատնտեսական տրակտորի վթարից հետո։:
 

Սելզնիկի 1939 թվականի սեպտեմբերի 25-ին Հեխտին ուղղված նամակում, որը վերաբերում էր ներածական հատվածներ և վերնագրեր գրելուն, որոնք օգտագործվել էին տեսարանը ներկայացնելու և ֆիլմի ողջ ընթացքում պատմությունը համառոտացնելու համար, Սելզնիկը գրել է.

;*Նրա աջ ձեռքը* (1940)
«Նրա աջ ձեռքը»-ը մնում է ոչ միայն երբևէ ստեղծված ամենաարագ խոսող ռոմանտիկ կատակերգությունը, այլև սիրո հետապնդման (կամ երազի) կարիքի շատ բարդ ուսումնասիրություն։

*D.C. Examiner* *գրում է*,

;*Կազինո Ռոյալ* (1967)
Հեխտը գրել է Յան Ֆլեմինգի առաջին վեպի՝ «Կազինո Ռոյալ»-ի առաջին սցենարը։ Չնայած վերջնական սցենարը և ֆիլմը վերածվել են կատակերգական ծաղրերգության, Հեխտի տարբերակը գրվել է որպես ուղիղ Բոնդի արկած, նշում է լրտես վիպասան Ջերեմի Դանսը, ով վերջերս հայտնաբերել է բնօրինակ կորած սցենարները։ Դանսի խոսքով՝ Հեխտի տարբերակը ներառում էր ֆիլմերի էկրանավորման մեջ դժվար պատկերացնելի տարրեր՝ հավելելով, որ «այս նախագծերը թրիլեր գրելու վարպետության դաս են այն մարդու կողմից, ով, հավանաբար, կատարելագործել է ձևը «Տխրահռչակը»-ում»։ Հեխտը գրել է, որ «երբևէ չի ունեցել  ավելի շատ հաճույք ֆիլմ գրելու ժամանակ», և զգացել է, որ Ջեյմս Բոնդի կերպարը կինոյի առաջին «ջենտլմեն սուպերմենն» է երկար ժամանակ անց՝ ի տարբերություն Համմեթի և Չանդլերի «կոպիտ սուպերմենների»։

Հեխտը մահացավ վերջնական սցենարը մամուլին հրապարակվելուց մի քանի օր առաջ։

Դանսը համեմատում է Հեխտի չհրատարակված սցենարը վերջնական վերաշարադրված ֆիլմի հետ.

## Անձնական կյանք
1915 թվականին, երբ 21 տարեկան էր Հեխտն ամուսնացել է Մարի Արմսթրոնգի (հեթանոս) (1892–1956) հետ, և նրանք ունեցել են դուստր՝ Էդվինան (1916–1991), ով հետո դառնալու էր դերասանուհի։ Ավելի ուշ նա հանդիպեց գրող Ռոուզ Քեյլորին, և 1924 թվականին նրանք միասին լքեցին Չիկագոն (և նրա ընտանիքը)՝ տեղափոխվելով Նյու Յորք։ Նա բաժանվեց Արմսթրոնգից 1925 թվականին։ Նույն թվականին նա ամուսնացավ Քեյլորի հետ, և նրանք ամուսնացած մնացին մինչև Հեխտի մահը՝ 1964 թվականը։

1943 թվականի հուլիսի 30-ին Բենն ու Ռոուզը ունեցան դուստր՝ Ջենի Հեխտը, ով դերասանուհի դարձավ 8 տարեկանում: Նա մահացավ թմրանյութերի գերդոզավորումից 1971 թվականի մարտի 25-ին, 27 տարեկան հասակում, իր երրորդ կինոնկարի նկարահանումներն ավարտելուց կարճ ժամանակ անց։ Ջենիի կարճատև կյանքի մասին պիեսը՝ Լարի Մոլինի «Սցենարիստի դուստրը», բեմադրվել է Լոնդոնում 2015 թվականի հոկտեմբերին։

### Ակտիվիզմ
#### Քաղաքացիական իրավունքներ
Ըստ Հեխտի պատմաբան Ֆլորիս Ուայթ Քովանի, նա ակտիվորեն ներգրավվել է քաղաքացիական իրավունքների պաշտպանության գործում դեռևս իր կարիերայի սկզբում։

#### Երկրորդ համաշխարհային պատերազմ
Հեխտը 1941 թվականի հուլիսին հրապարակված պաշտոնական հայտարարության մի շարք ստորագրողների թվում էր, որով կոչ էր արվում «մեր կառավարությանը առավելագույն նյութական օգնություն ցուցաբերել Անգլիային, Խորհրդային Միությանը և Չինաստանին»։ Ստորագրողների թվում էին գիտության ոլորտում Նոբելյան մրցանակի նախկին դափնեկիրներ և կրթության, գրականության և արվեստի այլ նշանավոր անձինք։ Այն քարոզում էր

Նույն թվականին նա ունեցավ իր առաջին լայնածավալ երաժշտական ​​համագործակցությունը սիմֆոնիկ կոմպոզիտոր Ֆերդե Գրոֆեի հետ՝ նրանց հայրենասիրական կանտատի՝ «Քեռի Սեմը պայքարում է» ստեղծագործության վրա։

#### Հրեա
Բեն Հեխտը պնդում էր, որ իր կյանքում երբեք հակասեմականություն չի զգացել, և իրեն գրեթե չի հետաքրքրել հուդայականությունը։ Բայց «կյանքի ուշ շրջանում վերադարձել է Ստորին Իսթ Սայդ և որոշ ժամանակ ապրել Հենրի փողոցում, որտեղ տեսնում ու զգում էր գետտոյի էներգիան ու մարդկանց սոցիալական գիտակցությունը»,- գրել է գրող Սանֆորդ Ստեռնլիխտը։ 1931 թվականին նա հրատարակեց «Սիրահարված հրեան» վեպը, որի համար նրան անվանեցին «ինքնատյաց հրեա», և որը վերլուծվել է որպես հրեա գրողների մի սերնդի արդյունք, որը ձգտում էր փախչել իրենց ծնողների ներգաղթային անցյալից։

Նրա անտարբերությունը հրեական հարցերի նկատմամբ փոխվեց, երբ նա հանդիպեց Պիտեր Բերգսոնին, ով ամերիկյան օգնություն էր հավաքում սիոնիստական ​​«Իրգյուն» խմբի համար: Հեխտն իր «Դավաճանություն» գրքում գրել է, որ ինքը սցենարիստ է եղել մինչև Բերգսոնի հետ հանդիպումը, այդ պահից հետո նա կանգ առավ պատմության մեջ, այսինքն՝ նա զգաց արտակարգ անհրաժեշտություն Եվրոպայի դատապարտված հրեաներին փրկելու համար (վերապատմում «Դավաճանություն»-ից): Բեն Հեխտը իր «Դարի երեխան» գրքում պատմում է, որ իր առօրյա կյանքում իրեն այնքան էլ հրեա չէր զգում, մինչև որ Բերգսոնը նրան չազատեց ձուլված ինքնագոհությունից։ Բերգսոնը Հեխտին առաջարկել է հարցնել իր երեք մտերիմ ընկերներին՝ ըստ նրանց կարծիքի, նա ամերիկացի՞ է, թե՞ հրեա։ Բոլորը պատասխանել են, որ նա հրեա է։ (Իրականում դա ճիշտ չէ։ Հեխտը իր «Դարի երեխան» գրքում գրում է, որ այս պատմությունը ինքն օգտագործել է՝ Դեյվիդ Սելզնիկին համոզելու համար, որպեսզի նա ֆինանսավորի խոշոր հավաք Հոլիվուդի ճաշարանում)։

Ինչպես շատ պատմություններ, որոնք Հեխտը պատմել է իր կյանքի մասին, այս պատմությունը նույնպես կարող է ապոկրիֆ լինել, բայց Բերգսոնի հետ հանդիպելուց հետո Հեխտը արագորեն դարձավ նրա մտերիմ շրջապատի անդամ և նվիրեց իր ժամանակը խմբի որոշ նպատակներին, մասնավորապես՝ Եվրոպայի հրեաների փրկությանը։

Հեխտը վերցրեց տասնամյա պարտավորություն՝ հանրայնացնելու իր սեփական կրոնական փոքրամասնության՝ Եվրոպայի հրեաների նկատմամբ կատարվող վայրագությունները, ինչպես նաև օգնելու կրիտիկական իրավիճակում ապրողներին գտնել մշտական տուն Մերձավոր Արևելքում։ 1943 թվականին, Հոլոքոստի ժամանակ, նա կանխատեսեց դա Reader's Digest ամսագրում լայնորեն հրապարակված հոդվածում։

Նույն թվականին, «ամերիկյան քաղաքականության նկատմամբ հիասթափությունից և Հոլիվուդի՝ իր եվրոպական շուկաները վիրավորելու վախի զայրույթից» նա կազմակերպեց և գրեց «Մենք անմահ ենք» մրցույթը, որը պրոդյուսերավորեցին Բիլլի Ռոուզը և Էռնստ Լյուբիչը՝ կոմպոզիտոր Կուրտ Վեյլի օգնությամբ, իսկ բեմադրությունը՝ Մոս Հարթի։ Մրցույթը երկու անգամ ներկայացվել է Մեդիսոն Սքվեր Գարդենում՝ 40,000 հանդիսատեսի առջև 1943 թվականի մարտին։ Այնուհետև այն շրջագայել է ամբողջ երկրով մեկ, այդ թվում՝ ելույթ է ունեցել Հոլիվուդ Բոուլում։ Այնուամենայնիվ, Հեխտը հիասթափված էր։ Ինչպես հետագայում նշել է Վեյլը. «Մրցույթին ոչինչ չհաջողվեց։ Իրականում մենք միայն շատ հրեաների ենք լացացրել, ինչը եզակի նվաճում չէ»։

Պատերազմից հետո Հեխտը բացահայտորեն աջակցեց Պաղեստինում հրեական ապստամբությանը, որը բռնության արշավ էր, որ վարում էին Պաղեստինում սիոնիստական ​​​​ստորգետնյա խմբավորումները (Հագանա, Իրգուն և Լեհի): Հեխտը «Բերգսոն խմբի» անդամ էր, որը Միացյալ Նահանգներում գործող «Իրգուն» ճակատային խմբավորում էր, որը ղեկավարում էր Պիտեր Բերգսոնը, այն ակտիվորեն զբաղվում էր «Իրգուն»-ի գործունեության համար գումար հայթայթելով և «Իրգուն»-ի քարոզչություն տարածելով։

Հեխտը գրել է «Բերգսոն խմբի» «Դրոշը բարձրացավ» ներկայացման սցենարը, որի պրեմիերան տեղի է ունեցել 1946 թվականի սեպտեմբերի 5-ին Նյու Յորքի «Ալվին» թատրոնում: Պիեսը, որը համեմատում էր Պաղեստինում սիոնիստական ​​ընդհատակյա խմբավորումների արշավը Ամերիկյան հեղափոխության հետ, նպատակ ուներ մեծացնել սիոնիստական ​​գործի նկատմամբ հանրային աջակցությունը Միացյալ Նահանգներում: Պիեսում տարբեր ներկայացումների ժամանակ գլխավոր դերերում էին Մարլոն Բրանդոն և Պոլ Մունին։ Պիեսից ստացված հասույթն օգտագործվել է նավ գնելու համար, որը վերանվանվեց մոտորանավ «Բեն Հեխտ» և որը 1947 թվականի մարտին Պաղեստին տեղափոխեց Հոլոքոստից 900 փրկվածների։ Թագավորական նավատորմը գրավեց նավը նավահանգստում հայտնվելուց հետո, և նրա 600 ուղևորները ձերբակալվեցին որպես անօրինական ներգաղթյալներ և ուղարկվեցին Կիպրոսի ճամբարներ: Շոգենավ «Բեն Հեխտը» հետագայում դարձավ Իսրայելի նավատորմի գլխավոր նավը։ Նրա անձնակազմը Բրիտանական իշխանությունների կողմից կալանավորվեց Ակրեի բանտում, բայց նրանք օգնեցին պլանավորել և իրականացնել բանտի փախուստը։

Այս ժամանակահատվածում Հեխտի ամենավիճահարույց գործողությունը 1947 թվականի մայիսին հրեա ապստամբներին ուղղված բաց նամակն էր, որում բացահայտորեն գովաբանվում էր բրիտանացիների դեմ իրականացվող ստորգետնյա բռնությունը։ Այն ներառում էր․

Իսրայելի ստեղծումից վեց ամիս անց Բերգսոնի խումբը լուծարվեց, որին հաջորդեց Նյու Յորքում կազմակերպված ընթրիքը, որտեղ հայտնվեց Իրգունի նախկին հրամանատար Մենախեմ Բեգինը և ասաց՝

Իր դրամահավաքի, ելույթների և բացահայտումների շնորհիվ Ստեռնլիխտը գրում է՝

1948 թվականի հոկտեմբերին Կինեմատոգրաֆիստների ասոցիացիան, որը մոտ 4700 բրիտանական կինոթատրոններ ներկայացնող միություն էր, արգելեց բոլոր այն ֆիլմերի ցուցադրությունը, որոնցում Հեխտը դեր է ունեցել։ Սա, ըստ մեկ աղբյուրի, «նրա անզուսպ արտահայտությունների արդյունքն էր Պաղեստինի խնդրի վերաբերյալ»։ Արդյունքում, կինոգործիչները, մտահոգված բրիտանական շուկան վտանգելու մտադրությամբ, ավելի դժկամությամբ ընդունեցին Հեխտին։ Հեխտը կիսով չափ կրճատեց իր վարձատրությունը և սցենարներ գրեց կեղծանուններով կամ ամբողջովին անանուն՝ խուսափելու համար բոյկոտից, որը վերացվեց 1952 թվականին։

## Մահ
Հեխտը մահացել է սրտի կաթվածից իր տանը 1964 թվականի ապրիլի 18-ին, 70 տարեկան հասակում։

## «Օսկար» մրցանակի անվանակարգեր

## Աշխատանքներ
### Սցենարներ

* *Կազինո Ռոյալ* (1967) (անվարկանիշ)
* *Կրկեսի աշխարհ*
* *Դոկտոր Լաոյի 7 դեմքերը* (անվարկանիշ)
* *[[Կլեոպատրա]]՛՛ (1963) (անվարկանիշ)
* *Բիլլի Ռոուզի Ջամբոն*
* *Ապստամբություն Բաունտիի վրա* (1962) (անվարկանիշ)
* *Վայրի ճանապարհով* (անվարկանիշ)
* *Հյուսիսից դեպի Ալյասկա* (անվարկանիշ)
* *Ջոն Փոլ Ջոնս* (անվարկանիշ)
* *Զենքի մաքսանենգերը* (անվարկանիշ)
* *Տիեզերքի թագուհին*
* *Կորուսյալների լեգենդը*
* *Եվ արևը ծագում է* (1957) 
* *Հրաժեշտ զենքին* (1957) 
* *Հրաշք անձրևի տակ*
* *Երկաթե ներքնազգեստը*
* *Փարիզի Աստվածամոր տաճարը (ֆիլմ, 1956)* (անվարկանիշ)
* *Տրապեզ* (1956) (անվարկանիշ)
* *Բիլլի Միտչելի ռազմական դատարանը* (անվարկանիշ)
* *Հնդիկ մարտիկը*
* *Ոսկե ձեռքով մարդը* (1955) (անվարկանիշ)
* *Տղաներ և տիկնիկներ* (անվարկանիշ)
* *Վայելելով այն* (հիմնված նրա «Հեյզել Ֆլագ» պիեսի վրա)
* *Ուլիսես* (1955)
* *Լույսի ադամանդե հոբելյանը* (հեռուստատեսություն)
* *Վերջնական կայարան* (1953) (անվարկանիշ)
* *Հրեշտակի դեմք* (1952) (անվարկանիշ)
* *Հանս Քրիստիան Անդերսեն* (անվարկանիշ)
* *Կապիկություններ* (1952)
* *Դերասանը և մեղքը* (1952) (նաև ռեժիսոր և պրոդյուսեր)
* *Վայրի սիրտը* (1952) (անվարկանիշ)
* *Էակը այլ աշխարհից* (անվարկանիշ)
* *Քոնվիթ լճի գաղտնիքը* (անվարկանիշ)
* *Անծանոթները գնացքում* (1951) (անվարկանիշ)
* *Սեպտեմբերյան սիրավեպ* (անվարկանիշ)
* *Որտեղ մայթն ավարտվում է* (1950)
* *Դատաստանի եզրին* (անվարկանիշ)
* *Կատարյալ անծանոթներ* (1950)
* *Երջանիկ սեր* (անվարկանիշ)
* *Գլխավոր տեսուչը* (անվարկանիշ)
* *Ջրհոր* (1950)
* *Ռոզաննա Մակքոյ* (անվարկանիշ)
* *Մեծ Ջեքը* (անվարկանիշ)
* *Ջենիի դիմանկարը* (անվարկանիշ)
* *Քաղաքի ճիչը* (անվարկանիշ)
* *Պարանը* (1948) (անվարկանիշ)
* *Զանգերի հրաշքը*
* *Անպատվված տիկին* (անվարկանիշ)
* *Նրա ամուսնու սիրավեպերը*
* *Պարադինի գործը* (1947) (անվարկանիշ)
* *Վարդագույն ձին հեծնելով* (1947)
* *Մահվան համբույր* (1947)
* *Մենամարտ արևի տակ* (1946) (անվարկանիշ)
* *Տխրահռչակ* (1946)
* *Դրոշը բարձրացավ*
* *Վարդի ուրվականը* (1946) (նաև ռեժիսոր և պրոդյուսեր)
* *Գիլդա* (անվարկանիշ) (1946)
* *[Անկյունում* (1945) (անվարկանիշ)
* *Հմայված* (1945)
* *Վաղվա դիտարան* (1945 [[United States Office of War Information|OWI]] film)
* *Փրկարար նավակ* (1944) (անվարկանիշ)
* *Օրենքից դուրս* (1943) (անվարկանիշ)
* *Չինուհի աղջիկը* (1942)
* *Ճանապարհորդություն դեպի վախ* (1943) (անվարկանիշ)
* *Սև կարապը* (1942)
* *Տասը պարոնայք Վեսթ Փոյնթից* (անվարկանիշ)
* *Ռոքսի Հարթ* (անվարկանիշ)
* *Լիդիա*
* *Խելագար բժիշկը* (1941) (անվարկանիշ)
* *Ընկեր X*
* *Երկրորդ երգչախումբ* (անվարկանիշ)
* *Հրեշտակներ Բրոդվեյի վրա* (1940) (նաև ռեժիսոր և պրոդյուսեր)
* *Անծանոթ թղթակից* (1940 (անվարկանիշ)
* *[Խանութը անկյունում* (1940) (անվարկանիշ)
* *Նրա աջ ձեռքը* (1940)
* *Ես ընտրում եմ այս կնոջը* (1940) (անվարկանիշ)
* *Քամուց քշվածները (ֆիլմ)* (1939) (անվարկանիշ)
* *Կրկեսում* (անվարկանիշ)
* *Արևադարձային տիկինը*
* *Սա հրաշալի աշխարհ է* (1939)
* *Մոլեգին հողմերի դարավանդ* (1939)
* *Թող ազատությունը թնդա*
* *Դիլիժանս (ֆիլմ)* (1939) (անվարկանիշ)
* *Գունգա Դին* (1939)
* *Կեղտոտ երեսներով հրեշտակներ* (1938) (անվարկանիշ)
* *Գոլդուին Ֆոլիս*
* *Ոչինչ սուրբ չէ* (1937)
* *Փոթորիկը* (1937) (անվարկանիշ)
* *Զենդայի բանտարկյալը* (1937) (անվարկանիշ)
* *Կինը հետապնդում է տղամարդուն* (անվարկանիշ)
* *Խաղամոլների արքան* (անվարկանիշ)
* *Աստղ է ծնվել* (անվարկանիշ)
* *Քամել հարուստներին* (նաև ռեժիսոր)
* *Չարագործը* (1935) (նաև ռեժիսոր)
* *Գարնանային տոնիկ*
* *Բարբարոսական ափ*
* *Հազվադեպ* (1935) (նաև ռեժիսոր)
* *Ֆլորենտական ​​դաշույնը*
* *Նախագահը անհետանում է* (անվարկանիշ)
* *Հանցագործություն առանց կրքի* (1934) (նաև ռեժիսոր)
* *Վերացրեք աշխատանքները*
* *Քսաներերորդ դար* (1934)
* *Վիվա Վիլլա* (1934)
* *Հեղեղային ալիք* (1934) (անվարկանիշ)
* *Թագուհի Քրիստինա* (1933) (անվարկանիշ)
* *Ապրելու նախագիծ* (1933)
* *Ժամանակը ետ շրջել*
* *Տոպազ* (1933)
* *Ալելույա, ես թափառաշրջիկ եմ* (1933)
* *Դեպի փողոց* (1932) (անվարկանիշ)
* *Ռասպուտինը և կայսրուհին* (1932) (անվարկանիշ)
* *Թանկ ոտքեր* (1932) (անվարկանիշ)
* *Սպիով դեմքը* (1932)
* *Քաղաքի գազանը* (1932) (անվարկանիշ)
* *Պիղծ այգին* (1931)
* *Մադելոն Կլոդեի մեղքը* (1931) (անվարկանիշ)
* *Սպանությունների ջոկատ* (1931) (անվարկանիշ)
* *Արագ միլիոններ* (1931) (անվարկանիշ)
* *Առաջին էջը* (1931) (անվարկանիշ)
* *Կանաչ սպեկտրը*
* *Ռոուդհաուս Նայթս* (1930)
* *Հնարավորության փողոց*  (1930) (անվարկանիշ)
* *Պիղծ գիշերը* (1929)
* *Մեծ Գաբբոն* (1929)
* *Մեծ աղմուկը* (1928)
* *Ամերիկյան գեղեցկությունը* (1916) (անվարկանիշ)
* *Ընդհատակ (ֆիլմ)* (1927)
* *Նոր Կլոնդայքը* (1926) (անվարկանիշ)


=== Գրքեր ===
* 


* *Էրիկ Դորն* (1921).
* 
* *Գարգուլներ* (New York: Boni & Liveright, 1922)
* **(Chicago: Covici-McGee, 1922)
* *Ֆլորենտական ​​դաշույնը. վեպ սիրողական դետեկտիվների համար* (New York: Boni & Liveright, 1923)
* *Չարի թագավորություն*, 211pp., Pascal Covici (1924)
* *Համփթի Դամփթի*, 383 pp., Boni & Liveright (1924)
* *Կոտրված պարանոցներ, որոնք պարունակում են ավելի շատ 1001 կեսօր*, 344pp., Pascal Covici (1926)
* *Կոմս Բրուգա*, 319 pp., Boni & Liveright (1926)
* *Սիրահարված հրեա*, 341 pp., Covici, Friede (1931)
* *Չեմպիոնը հեռվից* (1931)
* *Դերասանի արյունը* (1936)
* *Հրաշքների գիրքը*, 465 pp., Viking Press (1939)
* 1001 կեսօր Նյու Յորքում(The Viking Press, 1941.)
* *Հրաշք անձրևի տակ* (1943)
* Ուղեցույց տանջվածների համար, 276 էջ, Չարլզ Սկրիբների որդիները (1944); վերահրատարակվել է Միլահ Փրեսսի կողմից 1999 թվականին
* *Ես ատում եմ դերասաններին!* (New York: Crown Publishers, 1944)
* Բեն Հեխտի պատմվածքների ժողովածուն, 524 pp., Crown (1945)
* *Կատուն, որը դուրս ցատկեց պատմությունից*, Ջոն Ս. Ուինսթոն ընկերություն (1947)
* *Քաղցրիկ – Ջերմ մայրիկ*, 77 pp., Boar's Head Books (1952) (համահեղինակ՝ Մաքսվել Բոդենհայմի հետ)
* *Դարի երեխան* 672 pp. Plume (1954) (Մայիսի 30, 1985) ISBN
* *Չարլի։ Չարլզ ՄակԱրթուրի անհավանական կյանքն ու ժամանակները*, 242 pp., Harper (1957)
**Սենսուալիստները* (1959)
**Բեն Հեխտի գանձարանը. պատմվածքների և այլ գրվածքների ժողովածու* (1959, անթոլոգիա)
* *Դավաճանություն* (քննադատական հավելումներով), 281 pp. (plus 29 pp.), Ջուլիան Մեսներ (1962); վերահրատարակվել է Միլահ Փրեսսի կողմից 1997 թվականին;1954- 1955 թվականներին Երուսաղեմում Քասթների դատավարության մասին
**Գայլի, գայլի*, Signet (1963) (Նոյեմբերի 1, 1969) ISBN
* *Մեղքի կնոջ մասին*, 222 pp., Mayflower (1964)
* Նամակներ Բոհեմիայից(Garden City, NY: Doubleday & Co, 1964)
* 

=== Պիեսներ ===

* *Սանտա Մարիայի հերոսը* (1916) [համահեղինակ՝ Քենեթ Սոյեր Գուդմանի հետ]
* *Էգոիստը* (1922)
* *Արագիլը* (1925)
* *Առաջին էջը* (1928)
* *Մեծ Մագուն*(1932)
* *Քսաներորդ դար*(1932)
* *Ջամբո*(1935)
* *Դեպի Կիտո և հետ* (1937)
* *Տիկնայք և պարոնայք*(1939)
* *Հովտի շուշան* (1942)
* *Յոթ կենսունակ արվեստներ* (1944)
* *Կարապի երգ*(1946)
* *Դրոշը բարձրացավ* (1946)
* *Վինկելբերգ* (1958)

=== Էսսեներ և հաշվետվություններ ===
*
*
*
* *Գրականություն և բաստինադո*

=== Երաժշտական ​​​​ներդրումներ ===
* 1937 թվականին երգի տեքստերի հեղինակ Հեխտը համագործակցեց կոմպոզիտոր [[Լուի Արմսթրոնգ]]ի հետ «Կարմիր գլխարկ» երգի վրա, որը երկաթուղային բեռնակիրի դժվար կյանքի մասին երգ է: Այդ ամռանը Լուի Արմսթրոնգը և նրա նվագախումբը ձայնագրեցին այն Դեքա Ռեքորդսի համար, ինչպես նաև Էրսկին Հոքինսի նվագախումբը Վոքալիոնի համար։ Սա, հնարավոր է, Բեն Հեխտի միակ «հայտնի» երգն է։
* *«Քեռի Սեմը պայքարում է» (1941),* Հեխտը գրել է այս հայրենասիրական [[կանտատ]]ի խոսքերը Երկրորդ համաշխարհային պատերազմի թեժ պահին՝ բարիտոնի մենակատարի, երգչախմբի և նվագախմբի համար, որի երաժշտությունը կազմել է Ֆերդե Գրոֆեն։
* «Մենք անմահ ենք» (1943)՝ ներկայացում, որը նա գրել է [[Կուրտ Վայլ]]ի հետ, բեմադրել է Մոս Հարթը, որը մասամբ գրվել է Հեխտի՝ Եվրոպայում [[Հոլոքոստ]]ի վերաբերյալ ամերիկյան արտաքին քաղաքականության մտահոգությունների և Հոլիվուդի՝ եվրոպական շուկան վիրավորելու վախի պատճառով։

== Նշումներ ==
<references group="Ն"/>

== Գրականություն ==
* Bleiler, Everett, *The Checklist of Fantastic Literature*. Shasta Publishers, 1948.
* Bluestone, George, *From Novels into Film*. Berkeley: University of California Press, 1968.
* Fetherling, Doug, *The Five Lives of Ben Hecht*. Lester & Orpen, 1977.
* Gorbach, Julien, *The Notorious Ben Hecht: Iconoclastic Writer and Militant Zionist*. West Lafayette, IN: Purdue University Press, 2019.
* Halliwell, Leslie, *Who's Who in the Movies*. New York: HarperCollins, 2006.
* Hoffman, Adina. *Ben Hecht: Fighting Words, Moving Pictures*. Yale University Press, 2020.
* MacAdams, William, *Ben Hecht: The Man Behind the Legend*. New York: Charles Scribner's Sons, 1990.
* Thomson, David, *A Biographical Dictionary of Film*. New York: Alfred A. Knopf, 1995.
* Wollen, Peter, *Signs and Meaning in the Cinema*. Bloomington, IN: Indiana University Press, 1969.

== Արտաքին հղումներ ==
* 
* [https://web.archive.org/web/20110930030214/http://litweb.net/biogs/hecht_ben.html Ben Hecht] at LitWeb (archived)
* 
* 
*[https://norman.hrc.utexas.edu/fasearch/findingAid.cfm?eadID=00488 Ben Hecht Collection] at the Harry Ransom Center
* 
* 
* [https://encyclopedia.ushmm.org/content/en/article/ben-hecht Ben Hecht] at the United States Holocaust Memorial Museum
* 
* 
* [http://commons.wikimedia.org/wiki/File:Racine_High_School_Senior_Annual_1909.pdf Racine High School Senior Annual] (1909) at commons.wikimedia.org
* [https://archives.newberry.org/repositories/2/resources/196 Ben Hecht Papers] and [https://archives.newberry.org/repositories/2/resources/699 Filmscript Collection] at the Newberry Library
* [https://ideas.tikvah.org/mosaic/observations/the-hollywood-legend-who-mobilized-the-english-language-on-behalf-of-the-jews-of-europe-and-israel Ben Hecht: Hollywood Legend Who Mobilized English Language on Behalf of the Jews] – Rick Richman, *Mosaic (magazine)*


== Ծանոթագրություններ ==


== Աղբյուրներ ==
* 
* [http://www.cinematographers.nl/GreatDoPh/toland.htm Internet Encyclopedia of Cinematographers] 
* [http://www.wellesnet.com/?p=178 *The Motion Picture Cameraman'' article written by Toland]

Կատեգորիա:1894 ծնունդներ
Կատեգորիա:1964 մահեր
Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի լրագրողներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի սցենարիստներ
Կատեգորիա:Ամերիկացի վիպասաններ
Կատեգորիա:Նյու Յորք քաղաքում ծնվածներ
Կատեգորիա:Վեպեր